Svet ćuti kada civile ubijaju Amerikanci - Sputnjik Srbija\n11:50 07 Jun 2020\n14:20 29.03.2017 (osveženo 14:27 29.03.2017) Preuzmite kraći link\nNajviše civila je, prema informacijama sa lica mesta, poginulo nakon bombardovanja koje sprovodi međunarodna koalicija za borbu protiv terorizma predvođena SAD. Zvaničnici Iraka ne mogu da potvrde tačan broj poginulih, iako tvrde da je samo u poslednjim napadima koalicije na četvrt El Džadida poginulo između desetine i stotine građana.\nS tim u vezi se oglasio šef ruske diplomatije Sergej Lavrov koji je rekao da je Moskva zatražila specijalni brifing u Savetu bezbednosti UN. Prema njegovim rečima, iako je Rusija zainteresovana da Mosul bude oslobođen, to ne treba činiti po cenu života civila.\n„Kada je trajala operacija oslobađanja sirijskog Alepa, Rusija je preduzimala inicijative koja je spasla mnogobrojne živote. Osposobljeni su koridori kojima su ljudi napuštali grad, čak su i mnogi teroristi tom prilikom spustili svoje oružje i predali se. Glavni cilj je bio da se spasu životi civila. Nadamo se da će takav pristup imati i koalicija kada je reč o borbi za Mosul. Rusija će svakako u Savetu bezbednosti nastojati da situaciju u Mosulu drži pod kontrolom“, naveo je Lavrov.\nIndikativno je, međutim, da je reakcija međunarodne zajednice, kad je reč o napadu Amerikanaca na civile, veoma slaba, što nije bio slučaj prilikom ruske operacije oslobađanja sirijskog Alepa. Prema rečima Slobodana Jankovića sa Instituta za međunarodnu politiku i privredu, politika dvostrukih aršina je oduvek postojala, bilo da je u pitanju politički ili vojni sukob.\n„Ranije su Amerikanci kritikovali Ruse, a sada im se događa to isto, međutim, mi ne možemo da znamo zašto je došlo do pogibije civila. Da li je u pitanju greška ili je to učinjeno namerno? Svima je poznato da postoje slučajevi kada se namerno gađaju civili, kao što je to bio slučaj za vreme NATO agresije na SR Jugoslaviju kada su gađane kolone Albanaca“, podsetio je on.\nGovoreći o politici dvostrukih aršina, Janković smatra da je ona počela još za vreme prethodnog američkog predsednika Baraka Obame čija je administracija sarađivala sa teroristima DAEŠ-a, iako je formalan stav bio da se protiv njih vodi organizovana borba. Sada se, dodaje on, situacija ipak preokrenula i američka vojska dobila je signal da zaista i mora da se bori protiv DAEŠ-a.\nObustavljena operacija oslobođenja Mosula zbog porasta civilnih žrtava\n„Bilo kako bilo, ove godine predstoji krah DAEŠ-a, a oni koji prežive će i dalje pokušavati da se bave nekom vrstom terorizma, iako to neće biti moguće u okviru te terorističke organizacije. Mnogi će to raditi iz EU ili Afrike, pa čak i Azije, u zavisnosti od toga odakle su, jer mnogi i nisu sa teritorije Sirije i Iraka. Štaviše, mnogi Iračani ostaće razočarani, jer su se oni zapravo priključili DAEŠ-u kako bi se suprotstavili šiitima. To je i doprinelo rapidnom širenju DAEŠ-a, jer su mnogi želeli da se oslobode šiitske tiranije“, zaključuje on.\nSličnog stava je i politikolog i stručnjak za orijentalistiku Karine Gevorgjan. Ona u izjavi za Sputnjik tvrdi da će se teroristi prilikom odlaska iz Mosula razdeliti i krenuti u više različitih gradova i tamo stvarati jedinice „spavača“, koje će po potrebi izvršavati terorističke napade i dovoditi stanovništvo u stanje panike i užasa.\n„Smatram da su militanti gotovo sigurno imali i plan ’B‘. Moguće je čak i da je izjava lidera DAEŠ-a El Bagdadija da se oni sada navodno povlače u planine bila lažna. Ne sme se zaboraviti da je Evropa prepuna terorista spavača koji samo čekaju znak“, dodaje Gevorgjanova.\nizbegliice, civilne žrtve, bombardovanje, Savet bezbednosti UN, Slobodan Janković, Sergej Lavrov


Foto: Srna | Đokić: Radujemo se što Srbija želi da investira u naše projekte\nSrna 09.11.2017 21:09\nBEOGRAD - Republika Srpska se raduje zbog spremnosti Srbije da investira u energetske projekte na njenoj teritoriji i očekuje međusobnu saradnju i u izgradnji Hidroelektrane "Buk Bijela", o čijoj realizaciji trenutno razgovara sa kineskim partnerima, izjavio je ministar industrije, energetike i rudarstva Republike Srpske Petar Đokić.\nĐokić je u Beogradu, nakon prve sjednice mješovitog Energetskog komiteta Srbije i Republike Srpske, rekao novinarima da je cilj Komiteta da razmatra sva pitanja iz oblasti energetike koja su od interesa za Srbiju i Srpsku.\n"Želimo da nastavimo projekte gasifikacije Republike Srpske. Nadamo se da će doći do rješenja tokova poput gasovoda `Južni tok` ili njemu sličnog, gdje će Srpska moći da razvija sopstvenu gasnu mrežu", naveo je Đokić.\nOn je istakao da rijeka Drina predstavlja izuzetan potencijal i da je na njoj moguće izgraditi nekoliko hidroenergetskih objekata - na gornjem toku četiri hidroelektrane, srednjem - tri i donjem - četiri.\n"Značajno je to što je na putu da se riješi pitanje `Gasprometa` kao dijela sistema `Srbijagasa`, za šta su potrebne određene saglasnosti vlada Srbije i Srpske. Mi želimo da riješimo pitanje neisplaćenih naknada za potopljeno zemljište prilikom izgradnje Hidroelektrane `Bajina Bašta` i `Zvornik`, što je u interesu nekoliko opština koje trpe veliku finansijsku štetu", naglasio je Đokić.\nOn kaže da su na današnjoj sjednici Energetskog komiteta razmijenjena iskustva u vezi sa prometom tečnih energenata, te da bi Srpska, primjenjujući iskustva Srbije, mogla da poboljša stanje prometa i obezbijedi veće prihode.\n"Uvjeren sam da će Energetski komitet tek u budućnosti pružiti mogućnost da razvijamo saradnju i imamo konkretne rezultate. Krajnje je vrijeme da počnemo da realizujemo energetske projekte, a ne samo da o njima razgovarom", dodao je Đokić.\nMinistar rudarstva i energetike Srbije Aleksandar Antić rekao je da energetika ne poznaje granice i da postoji ideja da Komitet razmatra sve aspekte energetskih odnosa Srbije i Srpske.\n"Postoje problemi, poput odnosa `Srbijagasa` i `Gasprometa Pale`, ali mislim da je rješenje blizu. Razgovori o zajedničkim energetskim projektima biće nastavljeni na nivou kompanija, a istakao bih zajedničke aktivnosti `Elektromreža Srbije` i `Elektroprenosa BiH`. Moramo da ojačamo naše elektroenergetske prenosne kapacitete", poručio je Antić.\nOn je naveo da Republika Srpska ima mnogo bolju energetsku povezanost sa Hrvatskom nego Srbija.\n"Mi planiramo interkonekciju kroz transbalkanski koridor i to će biti jedan od prioriteta", istakao je Antić.\nOn je naglasio da je Srbija zainteresovana da razgovara o učešću i partnerstvu u projektu "Buk-Bijela", kao jednom od najboljih hidroenergetskih projekata u ovom dijelu Evrope, kao i o potencijalima donje Drine.\n"Opterećeni smo sporazumom sa italijanskom stranom, kada je reč o srednjoj Drini. Italijani su nas tu razvlačili godinama i mislim da je konačno vreme da tu stvar presečemo i taj naš zajednički potencijal stavimo u funkciju tako što ćemo raditi sami, ili pronaći nekog drugog partnera", kaže Antić.\nGovoreći o razmjeni iskustava, Antić je dodao da je Srbije raspoložena da uči od Srpske o koncesijama, dok je Srbija postigla odlične rezultate u vezi sa suzbijanjem sivog tržišta naftnih derivata.\nEnergetskim komitetom predsjedavali su Đokić i Antić, a Komitet čine predstavnici svih energetskih kompanija iz Srbije i Srpske, kao i predstavnici Naftne industrije Srbije /NIS/ koja posluje u Srbiji i BiH.\nEnergetski komiteta Srbije i Republike Srpske Petar Đokić


Košarka Archives - Borba\nZaslužena pobjeda: Zvezda nadigrala Partizan i otišla u Evroligu!\nurednik\t jun 7, 2022 1\nDame, naklon do poda: Srpkinje na krovu Evrope!\nAtomska košarka: Srbija je u polufinalu i pored sudijske krađe,…\nMajstorica u nedelju: Mega pobijedila Zvezdu!\nOdluka pada u Beogradu: Lojd i Davidovac promašili šuteve za titulu\nABA Euro Kup Reprezentacije\nurednik\t maj 18, 2021 2\nAko Crvena zvezda odbrani šampionsku krunu, imaće potpis Ognjena Dobrić! Noć karijere u najluđoj košarkaškoj predstavi koju smo gledali godinama unazad i pobeda Crvene zvezde za 2:0 u finalnoj seriji - 85:79 (30:17, 25:24, 8:29, 22:9)!…\nJoš trijumf do finala: Zvezda “udavila” Igokeu\nurednik\t maj 3, 2021 0\nJoš jedna pobeda do finala! Crvena zvezda je odbranila domaći teren i došla nadomak plasmana u još jedno, sedmo finale regionalnog takmičenja, gde će imati priliku da se bori za petu titulu šampiona Jadranske lige pošto je savladala…\nOvo je Zvezda u plej-of modu\nurednik\t apr 20, 2021 0\nOvo je Crvena zvezda u plej-of ritmu, ovo je Crvena zvezda dostojna odbrane jadranskog trona! Niko ne može ni da pretpostavi šta će se desiti do kraja doigravanja za titulu, ali ono što može da se izvuče kao zaključak jeste da ovakva Zvezda…\nurednik\t apr 11, 2021 0\nStrašno važan meč u direktnoj borbi za plej-of pripao je ekipi Cedevite. Zmajevi su uspeli da nadvladaju Mornar u Baru i na pogonsko gorivo svojih dobrih stranaca odradi veliki posao - 81:71. Konstantno je Cedevita bežala Mornaru koji…\nBudućnost nanijela težak poraz Zvezdi!\nurednik\t mar 21, 2021 0\nCrvena zvezda više nije najbliža prvom mestu na tabeli Jadranske lige, sada taj benefit ima Budućnost zahvaljujući boljem skoru u međusobnim okršajima. Budućnost je ubedljivo slavila u jednom od ključnih mečeva regionalnog takmičenja…\nZvezda na 108 poena i +61 protiv Radničkog\nurednik\t feb 11, 2021 0\nJeste Crvena zvezda u Novi Sad doputovala gotovo bez pola tima, ali je i pored toga razlika u kvalitetu prevelika za simpatični Radnički iz Kragujevca. Potpuno očekivano, prošlogodišnji finalista Kupa Radivoja Koraća je sa pola gasa i…\nurednik\t jan 28, 2021 0\nDejan Milojević kandidat je za nasljednika Petra Mijovića na klupi Budućnosti Voli. Mladi stručnjak je kasno sinoć neočekivano podnio ostavku na mjesto šefa stručnog štaba “plavih”. Milojević se i ranije pominjao kao moguće rješenje…\nurednik\t jan 27, 2021 0\nOrlando Medžik, tim našeg Nikole Vučevića u NBA ligi, prvi put u istoriji vezao je tri meča sa makar 15 ubačenih trojki – a veliku zaslugu u tome ima upravo Baranin i naš reprezentativac. Nikola je ove sezone apsolutno najbolji trojkaš…\nurednik\t jan 23, 2021 0\nKošarkaši Budućnosti Voli, nakon dva poraza od Cedevita-Olimpije u Ljubljani, vratili su se na pobjednički kolosjek. Podgoričani su u meču 16. kola ABA savladali Borac u Čačku 76:72 i izjednačili na drugom mjestu sa Igokeom, sa učinkom…\nurednik\t jan 22, 2021 0\nReal Madrid je jedna, a Barselona u ovom trenutku sasvim druga dimenzija u Evroligi. Ostaće lepo sećanje na pobedu u Madridu, ali nešto slično nije moglo da se dogodi večeras u Beogradu kada je na suprotnom kraju terena bila Ol star…


Naslovna strana za subotu, 9. jun 2018. godine – NovostiDana.rs\nALO– „Za SNS 55 odsto Srba“, o najnovijem istraživanju rejtinga stranaka. List piše i o „čistki u DS“, pod naslovom „Djilas uklanja Šuletove ljude“.\nBLIC– U tekstu „Lazanski ambasador u Moskvi“, list piše da je dosadašnjem ambasadoru Srbije u Rusiji Slavenku Terziću istekao mandat i da će na njegovo mesto doći novinar Miroslav Lazanski. List piše da kosovski predsednik Hašim „Tači ima lobistu u Trampovom timu“.\nVEČERNJE NOVOSTI– Pod naslovom „Srbe na pregled vode u kavezu, vezanih ruku“ list piše da su Srbi u Hagu izloženi torturi. „Ne dozvolite da vam beg bude budućnost“, o poruci predsednika države Aleksandara Vučića na dodeli ugovora o zaposlenju najboljim mladim lekarima. List piše o ispraćaju hrvatske fudbalske reprezentacije na Mundijal: „Hrvati u Rusiju sa zastavom iz ‘Oluje'“.\nDANAS– O tome šta rade lideri opozicije kada ne ruše vlast „Boško Obradović: Ozbiljno se spremam za povratak Neleta Karajlića“, „Dragan Djilas: Mi smo levičari, zato smo firmu nazvali ‘Omladinka'“. Milena Dravić povodom gostovanja na ovogodišnjem Filmskom festivalu u Puli i 21. rodjendanu lista: „Zahvaljući Danasu ja sam informisana“. „Halo, jel’ to Aleksandar Vučić?“, o situacijama sa kojima se suočavaju imenjaci predsednika Srbije Aleksandra Vučića.\nINFORMER– Pod naslovom „Strašno nasilje u Srbiji“ list piše o blokadi puteva zbog poskupljenja goriva.\nKURIR– „Vozači, evo kakve su saobraćajne kazne u zemljama okruženja“, list poziva na oprez pred put na letovanje. „Vojska Srbije razbila NATO, ali u februaru“, o fudbalskom meču u Bondstilu.\nPOLITIKA– „Vučić: Bez SAD i Rusije nije realno rešavanje pitanja KiM“, kaže predsednik Srbije Aleksandar Vučić. Pod naslovom „Neuspela kopnena invazija NATO-a 1999. na SRJ“ list objavljuje intervju sa ratnim komandatnom u vreme NATO bombardovanja Vladimirom Lazareviće, koji je pred Haškim tribunalom osudjen za komandnu odgovornost tokom rata na Kosovu i Metohiji.\nSRPSKI TELEGRAF– „Vučiću, stradaće ti brat ako ne prihvatiš naše rešenje za Kosovo“, o navodnim pretnjama sa Zapada predsedniku Aleksandru Vučiću.


Novo radno vreme kovid ambulanti – IN info\nSvi građani koji imaju simptome kovid 19 infekcije, mogu da se jave u sledećim kovid ambulantima Doma zdravlja Niš za odrasle, do petka od 07.00-22.00 h, a od subote 26.02.2022. i na dalje od 07.00-17.00 h:\n– kovid ambulanta u centralnom objektu Doma zdravlja Niš, ulaz u laboratoriju ( levo od ulaza 1), jasno obeležen crvenom linijom, kontakt telefon 063/422-798.\n– kovid ambulanta ,,Duvanište“ koja se nalazi u ulici Majakovskog bb, kontakt telefon 018/553-441, 018/553-444.\n– za decu sa simptomima kovid 19 infekcije, namenjena je dečija kovid ambulanta koja se nalazi u centralnom objektu Doma zdravlja Niš na ulazu br.2, koja će dežurati od 07.00-20.00 časova svakog dana u nedelji.\nRadno vreme svih kovid ambulanti u Srbiji je od 7 do 17 časova po nalogu Ministarstva zdravlja a Dom zdravlja će po tom sistemu krenuti sa radom od sutra.\nBroj poseta: 56\n„BetmeNiš 2022“ biće održan 20. i 21. maja\nprethodnaIzmena trase na liniji 27B\nsledećaRadovi na raščišćavanju JP"Direkcija"Gadžin Han


TV Kikinda • Redakcija TV Kikinda • 24. septembar 2021. •\nU7. kolu Srpske lige Vojvodina OFK Kikinda sutra u 15. 30 sati ugostiće OFK Bečej. Bečejci su jedan od najboljih timova u ligi i Kikinđanima ne preostaje ništa nego da spremno dočekaju drugoplasiranog na tabeli. Na tabeli tim sa Gradskog stadiona zauzima 9.poziciju sa 9 bodova.\nI u Područnoj fudbalskoj ligi Zrenjanin na redu je7. kolo. ŽAK je domaćin Borcu iz Aleksandrova. Delija iz Mokrina putuje u Krajišnik na megdan sa Krajinom. Nakovački Polet takođe odlazi u goste u Melence gde igra sa Rusandom. Vojvodina iz Bašaida domaćin je Radničkom iz Sutjeske.\nNa tabeli Polet je sa 16 bodovaje na liderskoj poziciji, koliko ima i drugoplasirani ŽAK, Delija je 13sa 7, a Vojvodina je 14 sa tri boda.


SKD Sveti Sava - Aktuelno\n11.02.2018 Najmladji nemaju trening\nPostovani U nedelju nasi najmladji imaju nastup.Tako da nece biti probe za njih u 15h. Prostorije se otvaraju u 15:30h Probe ce se odrzati za pripremni i srednji ansambl u 1 ... >>>\nTradicionalna Mini Folklorijada SKD Sveti Sava Stuttgart\nPostoji jedna lepa pesmica "Deca su ukras sveta". Nase Srpsko Kulturno Drustvo Sveti Sava Stuttgart vas srdacno poziva da budete i vi deo nase tradicionalne Mini Folklorijade. Podrzite nasu decicu, ... >>>\nPrikupljanje Novcane Pomoci\nPostovani SKD Sveti Sava Stuttgart krenuo da prikuplja novacanu pomoc malom Aleksandru. Pomozite i vi da se mali heroj izleci i dozivi jedno normalno detinstvo. Dodjite u nase prostorije, gde mozete ... >>>\nInformacija za clanove i goste\nInformacije za clanove i goste SKD Sveti Sava Stuttgart: Promena vreme treninga. Svake nedelje: Deciji ansambl 15:00h-15:30h Pripremni i Sredn ... >>>\n21.01.2018 nastavljamo sa radom\nOtvorena zvanicna facebook stranica i instagram\nDragi clanovi i prijatelji Otvorili smo zvanicnu facbook stranicu SKD Sveti Sava Stuttgart. Posto su se u proslosti otvarale Facebook grupe preko privatnih profila na koje nemamo pristup, resili sm ... >>>\nKarte za docek pravoslavne Nove Godine 2018\nDragi Prijatelji, u toku je rasprodaja Karata za docek Srpske nove Godine 2018. Nova Informacija:Prodaja preostalih karte bice i na ulazu Ulaz je 20Eura, do 16 godina besplatan. Dobro nam dos ... >>>\nRedovna Godisnja Skupstina 2017\n&nb ... >>>\nDocek Pravoslavne Nove Godine 2018\n04.12.17 NP ... >>>\nSaradnja nasa dva ansambla\nDa bih imali bolje uslove za rad u izvodjackom i srednjem ansamblu, spostavili smo kontakt sa Robijem iz Ludwigsburga. Uz kratko pregovaranje bilo je jasno da zelimo saradnju i pomognemo jednim drugim ... >>>\nUpis novih članova i igrača\nSvake nedelje od 14h do 19h vrsimo upis novih clanova. Dobro nam dosli u familiarnom ambientu svetog save stuttgart Informacije mozete da oduzmete pod kategoriom Kontakt 26. ... >>>


Komlenski prijavio Vulina zbog prisluškivanja novinara - Društvo - Dnevni list Danas\nPočetna » Vesti » Društvo » Komlenski prijavio Vulina zbog prisluškivanja novinara\nMagazin Nedeljnik zatražio formiranje nezavisne komisije koja bi istražila sve slučajeve nezakonitih mera protiv novinara\nVuk Jeremić28.02.2020. 09:31\nKako nam je rekao Komlenski, prijavu je podneo 18. februara, a u njoj Vulina sumnjiči da je počinio krivično delo neovlašćenog pristupa zaštićenom računaru, računarskoj mreži i elektronskoj obradi podataka.\nVeć danas u Posebno tužilaštvo za visokotehnološki kriminal trebalo bi da stigne još jedna krivična prijava. Ovoga puta prijavu će podneti list Nedeljnik, a za presretanje komunikacije sumnjičiće N. N. lice. Kako su istakli u poslednjem broju Nedeljnika, pored prijave, direktno će se obratiti Zaštitniku građana, Povereniku za informacije od javnog značaja, BIA, VBA, VOA, MUP-u, Radnoj grupi za zaštitu novinara i medijskim udruženjima.\nPored prijave, Nedeljnik je zatražio da se formira nezavisna komisija, kako bi se ispitalo da li ima praćenja i prisluškivanja novinara u Srbiji. Kako za Danas kaže Veljko Lalić, glavni urednik Nedeljnika mandat, komisije bi bio da ispita sve slučajeve u kojima postoje indicije da su novinari praćeni i prisluškivani.\n– Ovde nismo samo mi u pitanju. Izuzetno je važno da svi slučajevi prisluškivanja dobiju epilog pošto se time ugrožava pravo novinara na rad. Ko će želeti sa vama da razgovara ukoliko ste pod prismotrom, navodi Lalić.\n– Moja ideja je bila da u tom telu budu predstavnici reprezentativnih medijskih udruženja, kao i ljudi iz tužilaštva i policije. O detaljima tek treba razgovarati, ali je važno da se istraže slučajevi, kaže Lalić.\n– Nezavisno da li je to Odbor za kontrolu službi bezbednosti ili u plenumu, bitno je, prema mom mišljenju da skupština istraži da li službe bezbednosti postupaju po zakonu i da li se prisluškuju novinari. Skupština je i kontrolni organ i ovo je prilika da se to dokaže. Tim pre što bi oni imali i mandat da predlože zakonske izmene ukoliko se ustanovi da ima sistemskih propusta, kaže Radomirović. On naglašava da je u skorijoj prošlosti bilo primera da se novinari, pod različitim izgovorima, prate i prisluškuju i da takva praksa predstavlja pretnju demokratiji.\nPodršku ideji formiranja komisije dao je i Veran Matić, predsednik Komisije za istraživanje ubistva novinara. Ističući da je i sam krajem osamdesetih bio meta prisluškivanja, Matić naglašava da ga brine činjenica da danas postoji vrlo jeftina tehnološka mogućnost za presretanje i snimanje razgovora, tako da to ne moraju biti samo državne institucije. Ipak, kako ističe, u slučaju Nedeljnika je evidentno korišćenje presretnute komunikacije od strane visokog državnog funkcionera.\n– Ne znam koliko je masovno prisluškivanje od strane ovlašćenih institucija i to je problem jer ne postoji efikasna civilna kontrola koja bi imala uvid u te podatke na nepristrastan način i o tome obaveštavala javnost. Kao polarizovano društvu konstantno imamo samo dve strane – onu koja sumnja i ona koja kaže da tu nema ničega, navodi Matić.\nMatić: Redakcije se ne štite\nMislim da unutar medijske zajednice nemamo razvijenu kulturu i znanje o bezbednosti komunikacije naših novinara, redakcija, udruženja. Koliko znam postoji mali broj redakcija koje imaju preventivne aktivnosti koje onemogućavaju da se prisluškivanjem ili presretanjem internet komunikacije ugrozi rad na važnim pričama. Znači neophodna nam je stalna obuka, oprema, permanentna stručna podrška, kaže za Danas Veran Matić, predsednik Komisije za istraživanje ubistva novinara. On naglašava da, na drugoj strani, civilno društvo nije dovoljno jako, jedinstveno da pitanje neovlašćenog nadzora, zloupotrebe podataka, nametne kao izuzetno važno pitanje bezbednosti svakog pojedinca, a naročito onih koji rade za društveno dobro, koji štiteći javni interes postaju mete.\nAleksandar VulinprijavaPrisluškivanje novinaraĐorđe KomlenskiBeograd


U Potočarima dva autobusa građana Visokog i radnici Preventa BH\n11. Jula 2011. Arhiva Visoko.co.ba\nUčesnici Marša mira koji su pješačili u protekla tri dana od Nezuka, stigli su u memorijalni centar Potočari, jučer u kasnim poslijepodnevnim satima. Među ovogodišnjim učesnicima je i 20 radnika Preventa BH iz Visokog u čijoj ekipi se nalaze i dvije novinarke JP RTV Visoko, Nadja Omerović i Irma Jusufbegović kao i carinik Vernes Islamović. Prema posljednjim informacijama koje smo dobili od njih, svi učesnici iz ove ekipe se osjećaju dobro i zdravo.\nU Memorijalnom centru sve učesnike pješačenja dočekale su majke Srebrenice, prijatelji i veliki broj novinara.\nTokom protekla tri dana pješačenja na stazi dugoj oko 85 kilometara od Nezuka do Potočara, učesnici su imali priliku da se zaustave na stratištima – mjestima gdje su srebrenički Bošnjaci ubijani i sahranjivani.\nSlično je bili i na putu od Žepe do Memorijalnog centra, gdje su na čelu kolone bili dječaci iz Sarajeva.\nMeđu učesnicima pješačenja bilo je više starijih osoba, a svima je zajednički cilj – odati poštu žrtvama genocida i izraziti saosjećanje sa majkama Srebrenice, rekao je Osmo Zemić, organizator pješačenja iz Žepe.\nSinoć od 18 sati počelo je prenošenje tabuta iz fabrike akumulatora u krug Memorijalnog centra gdje će ostati do završetka klanjanja zajedničke dženaze za 613 žrtava srebreničkog genocida.\nU Potočare su jutros stigla i dva autobusa sa oko 80 građana općina Visoko koji su stigli u organizaciji Asocijacije žena SDA Visoko. Kako saznajemo od Dinke Omanović koja se jutros nalazi sa ovom ekipom u Memorijalnom centru u Potočarima, put je prošao bez problema i čeka se početak zvaničnog programa.\nKako je najavljeno, prije kolektivne dženaze prisutnim će se obratiti Valentin Inzko, visoki predstavnik međunarodne zajednice u biH, Patrick Moon, ambasador SAD-a u BiH, Bakir Izetbegović, član Predsjedništva BiH, Ivo Josipović, predsjednik Republike Hrvatske, Sadik Ahmetović, predsjednik Upravnog odbora Memorijalnog centra, Bulent Arinc, zamjenik premijera Republike Turske i Ćamil Duraković, predsjednik Organizacionog odbora.\nDanas ukop 613 srebreničkih žrtava\nFinalizirani pripremni radovi za postavljanje krovne konstrukcije na egalizacionom bazenu postrojenja za tretman otpadnih voda


De Puig u Predsjedništvu BiH - Klix.ba\n3.2.2009. u 17:05\nČlanovi Predsjedništva BiH Željko Komšić i Haris Silajdžić, te savjetnica predsjedavajućeg Predsjedništva BiH Nina Sajić primili su predsjednika Parlamentarne skupštine Vijeća Evrope Lluisa M. De Puiga.\nPredsjednik Parlamentarne skupštine Vijeća Evrope rekao je da je vidan napredak u BiH postignut nakon 10 godina, ali da treba krenuti dalje u reformama slijedeći ambicije da se BiH priključi Evropskoj uniji. Potvrdio je da interes i angažman Vijeća Evrope u BiH i rekao da Vijeće u stručnom smislu stoji na raspolaganju nadležnima u BiH kako bi se ispunili uvjeti za priključenje Evropskoj uniji.\nU tom kontekstu očekuje se donošenje odluka vezanih za demokratizaciju zemlje, poštivanje ljudskih prava i međunarodne pozicije BiH, što je i prijemom BiH u Vijeće Evrope prije šest godina bilo zagarantirano.\n-Na vlastima u BiH je krajnja odluka kakav budući ustroj države bi trebao biti, a mi nudimo našu stručnu pomoć u različitim aspektima ustavnih reformi i smatramo da bi bilo idealno donijeti novi ustav BiH, ali i svaku reformu na tom putu pozdravljamo, rekao je predsjednik Parlamentarne skupštine Vijeća Evrope Lluis M. De Puiga.\nČlan Predsjedništva BiH Željko Komšić je rekao da bi stanje u BiH bilo puno bolje kada bi se poslušale preoporuke Vijeća Evrope, izrazio zahvalnost Vijeću Evrope na pruženoj pomoći i dodao da je njihova daljnja stručna pomoć potrebna.\nČlan Predsjedništva BiH Haris Silajdžić zahvalio je Vijeću Evrope na prijemu koji su mu upriličili u septembru prošle godine i na doprinosu ureda Vijeća Evrope u Sarajevu u realizaciji programa saradnje Vijeća Evrope i BiH.\nSavjetnica predsjedavajućeg Predsjedništva BiH Nebojše Radmanovića Nina Sajić rekla je da su česta različita viđenja budućnosti u BiH, kao i suprotstavljena mišljenja o centralizovanoj i decentralizovanoj državi i da predsjedavajući Radmanović smatra da je za BiH Dejtonski mirovni sporazum dao dobra rješenja za njeno ustrojstvo kao decentralizovane države.\nTakođer, predsjedavajući Radmanović smatra da je često intervencija međunarodne zajednice dovela do toga da se kulturni dijalog i dogovor ne razvijaju, te shodno tome i sva unutrašnja rješenja trebaju biti proizvod dijaloga i dogovora domaćih političkih lidera u BiH.\n-Mi želimo podržati vaš angažman na reformama kako bi BiH postala evropska demokratska zemlja sa ispoštovanim ljudskim pravima, rekao je predsjednik Parlamentarne skupštine Vijeća Evrope Lluis M. De Puiga i dodao da će Vijeće Evrope i dalje biti konstruktivno, a ne destruktivno za BiH, saopćeno je iz Predsjedništva BiH.